b"\n_START_ARTICLE_\nCentral El\xc3\xa8ctrica Bassols (Olot)\n_START_SECTION_\nDescripci\xc3\xb3\n_START_PARAGRAPH_\nEdifici industrial entre mitgeres, de dos pisos, planta baixa i soterrani. Fins al primer pis la fa\xc3\xa7ana \xc3\xa9s de pedra, les finestres d'aquest pis tenen els angles superiors arrodonits i doblats, les altres s\xc3\xb3n quadrades. Presenta un cos m\xc3\xa9s alt amb teulat ondulat. A la fa\xc3\xa7ana es desenvolupa la cl\xc3\xa0ssica galeria cont\xc3\xadnua per sota dels r\xc3\xa0fecs de la coberta, que mostren les peces met\xc3\xa0l\xc2\xb7liques que els sustenten.\n_START_SECTION_\nHist\xc3\xb2ria\n_START_PARAGRAPH_\nL'any 1905 el grup Bassols va iniciar la seva activitat de generaci\xc3\xb3 i distribuci\xc3\xb3 el\xc3\xa8ctrica, procedent de la central hidroel\xc3\xa8ctrica Mol\xc3\xad Nou del terme d'Argelaguer al curs del riu Fluvi\xc3\xa0, a la zona de Banyoles. M\xc3\xa9s tard es va anar augmentant la cobertura del subministrament a diverses zones de la comarca de la Garrotxa, a la vegada que es constru\xc3\xafen noves centrals hidroel\xc3\xa8ctriques i t\xc3\xa8rmiques. L'edifici va patir una ampliaci\xc3\xb3 de la m\xc3\xa0 del mateix arquitecte pel costat que d\xc3\xb3na a l'avinguda de Girona, i malgrat que l'interior ha sofert una transformaci\xc3\xb3 total, s'utilitzen elements formals similars als de la central el\xc3\xa8ctrica Berenguer que Roca i Pinet va construir posteriorment Girona (1922-24)."